Okresná prokuratúra Bardejov 
Kellerova 7, 085 43 Bardejov

Sp. zn. : Pv 939/13/7701	Bardejov, 13.2.2014
EEČ : 2-54-30-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
že dňa 29.11.2013 v čase okolo 10.15 hod. ako vodič viedol nákladné motorové vozidlo zn. Tatra - 815, ev. č.: BJ-636AJ po ceste II/545 v smere od obce Becherov, okr. Bardejov do mesta Bardejov , kde pri prejazde rovným úsekom cesty v obci Chmeľová, okr. Bardejov z dôvodu nevenovania sa plne vedeniu vozidla a sledovaniu situácie v cestnej premávke zišiel s vozidlom mimo cestu po pracej strane v smere svojej jazdy, kde narazil do betónového stĺpu elektrického vedenia, čím spôsobil škodu spoločnosti Východoslovenská distribučná, a.s., Mlynská 31, 042 91 Košice vo výške 1222,14 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Okresného riaditeľsrva PZ okresného dopravného inšpektorátu v Bardejove v sp. zn. ORP-81/DI-BJ-2013 zo dňa 29.11.2013 bolo podľa § 199 ods. 1 Tr. poriadku začaté a súčasne podľa § 206 ods. 1 Tr. por. vznesené obvinenie XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona preto, že dňa 29.11.2013 v čase okolo 10.15 hod. ako vodič viedol nákladné motorové vozidlo zn. Tatra - 815, ev. č.: BJ-636AJ po ceste II/545 v smere od obce Becherov, okr. Bardejov do mesta Bardejov , kde pri prejazde rovným úsekom cesty v obci Chmeľová, okr. Bardejov z dôvodu nevenovania sa plne vedeniu vozidla a sledovaniu situácie v cestnej premávke zišiel s vozidlom mimo cestu po pracej strane v smere svojej jazdy, kde narazil do betónového stĺpu elektrického vedenia, čím spôsobil škodu spoločnosti Východoslovenská distribučná, a.s., Mlynská 31, 042 91 Košice vo výške 1222,14 €. 

Preskúmaním vyšetrovacieho spisu bolo zistené, že obv.  XXXXX sa k spáchaniu prečinu priznal, svoje konanie oľutoval a vyslovil súhlas s podmienečným zastavením trestného stíhania. 

 Z charakteristiky vyplýva, že v mieste trvalého bydliska je hodnotený kladne. Podľa odpisu z registra trestov nebol doposiaľ  súdne trestaný. 

Uvedená dopravná nehoda bola oznámená dňa 29.11.2013 ako škodová udalosť z poistenia zodpovednosti za škodu spôsobenú prevádzkou motorového vozidla ev.č. BJ-636AJ  v poisťovni Allianz - Slovenská poisťovňa, a.s.  pričom bola zaregistrovaná ako poistná udalosť č. 1323165066. Vzhľadom k tomu, že poistná udalosť bola ohlásená poisťovni bolo teda prijaté iné opatrenie smerujúce k náhrade škody, pričom je potrebné uviesť, že poškodení majú právo uplatňovať a riešiť si svoje nároky cestou povinného poistenia zodpovednosti za škodu spôsobenú prevádzkou motorového vozidla u vyššie uvedenej poisťovni.

Pri prečine ublíženia na zdraví podľa § 158 Trestného zákona je trestná sadzba trestu odňatia slobody určená až na jeden rok. 

Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom  obvineného  po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel  dohodu alebo urobil  iné potrebné opatrenia na jej náhradu, a
c/ vzhľadom na  osobu obvineného, s prihliadnutím  na jeho doterajší život  a na  okolnosti  prípadu  možno takéto rozhodnutie považovať za dostačujúce.

Vzhľadom k tomu, že boli splnené zákonné podmienky pre postup podľa § 216 ods. 1 Tr. poriadku bolo rozhodnuté tak, ako je uvedené vo výrokovej časti tohto uznesenia.

Obvinenému  XXXXX bola v zmysle § 216 ods. 2 Tr. poriadku určená skúšobná doba v trvaní  12 mesiacov.

            Skúšobná doba začína plynúť právoplatnosťou tohto rozhodnutia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Fertáľ
prokurátor